text: Младен Маринов: Всеки в държавата може да бъде проверен - Izbori.bg
  НачалоАктуалноМладен Маринов: Всеки в държавата може да бъде проверен
  "Вчерашния КСНС наистина бяха обсъдени действията какво правим до момента, аз като министър запознах президента с нашите резултати", обяви в предаването "Здравей, България" вътрешният министър Младен Маринов.
  На въпрос защо не се е проверявал начинът на придобиване на жилищата преди медийните публикации, Маринов отговори:
  "Законът е от една година, хиляди на брой са декларациите, но аз искам да се върна към компетенциите на МВР. По отношение на МВР за 2018 г. имаме образувани досъдебни производства и обвинени 38 души за корупция. Сред тях има кметова, органи на местна власт, дръжавни служители от различни институции.Когато се работи с внушения, това не работи добре, има ли нарушение или не, ако има ппрестъпление всеки да си понесе заслуженото. Мисля, че всеки в държавата може да бъде проверен, ако има пропуски в законодателството, следва народното събрание да направи промяна, този закон за КПКОНПИ работи от една година, прави се оценка за неговото въздействие. Мисля, че главният проукрор може да провери абсолютно всеки. Той каза вчера, че по всеки входиран сигнал се прави проверка.", поясни още министърът на МВР.
  Той посочи още, че когато приключат проверките, ще станат ясни всички въпроси, които се задават в момента.
  По отношение на охраната от НСО на шефът на КПКОНПИ, Маринов заяви, че няма как да разкрие оперативна информация, но по случая още няма задържан.